text: Danmarks første kirke lå i Ribe – og nu gør den det (snart) igen
  24 april 2017 kl. 16.39
  Rekonstruktionen af Ansgars kirke har været i gang i flere år i Ribe. Og det hele skrider planmæssigt fremad.
  Ribe Vikingecenter står bag rekonstruktionen af Ansgars kirke fra 860. Den menes at være Danmarks allerførste kirke.
  Der findes ikke konkrete spor af kirken. Men Ribe Vikingecenter har så megen viden om kirkebyggeri i det 9. århundrede, at de mener at kunne give et kvalificeret bud på, hvordan kirken så ud.
  Mikkel Fisker Lauersen synes det skrider godt fremad:
  - Vi har fået de første otte stolper op – og bundremmen af vores kirke.
  Ansgars Kirke er en del af projektet ”Danmarks Første Kristne”, hvor udgravningerne begyndte i 2015.
  - Nu får vi fortalt historien om den Asa-troende, tidligere vikingetid, og hvordan kristendommen kommer ind – længere oppe i tiden, siger lederen af Ribe Vikingecenter, Bjarne Clement.
  Hele projektet, "Danmarks første kristne", er støttet af A.P. Møller og hustrus fond til almene formål.
  På deres hjemmeside skriver vikingecentret:
  Størrelse og konstruktion af kirken er baseret på et fund i Tostedt nær Hamburg, hvor Ansgar var Biskop.
  Kirkens udsmykning er udført i typiske stilarter for datiden: En kombination af nordiske træskærerarbejder udvendigt og kontinentalt inspirerede malerier i kirkens indre.
  Se mere om Ribe Vikingecenter i serien I godt Selskab på TV Syd+.
  
  